Hia nau em ol EMTV National Nius hetlain long tok pisin…
1. DRIP SOLWARA I GO LONG FSM
Tupela man Nu Ailan, husat I bin drip solwara las yia, I kam bek pinis long kantri.
Rickson Masol, na Chris Pagan bilong Nu Ailan I bin ron long bot lusim ples Fissoa long Nu Ailan, na I laik go olsem long Simberi
Ailan. Long dispela ron bilong ol, moto bilong bot I bin dai, na ol I drip samting olsem 41 de, inap ol kamap sua long nambis bilong Federetet Stets of Maikronesia.
Tude tupela I kam bek long Mosbi, wantaim halivim bilong Intanesenel Ogenaisesen bilong Maigresen.
2. SIF JASTIS OPIM KOT NA JASTIS BILONG 2016
Sif Jastis, Sir Salamo Injia, tude I askim ol wokmanmeri bilong kot na jastis long kantri, long mekim samting stret, bai wok jastis I ken kamap strong.
Sif Jastis Se Salamo I givim dispela toktok long makim opim bilong yia 2016 bilong kot na jastis.
Sir Salamo I tok jastis em I no samting bilong toktok tasol. Em I samting we I mas kamap ples klia, bai em I ken stap strong long kantri.
3. PM TOK GUTLAK LONG OL SUMATIN
Praim Minista, Peter O’Neill, I tok amamas long olgeta sumatin, papamama, long kamapim gut skul yia bilong 2016.
Em I tok ol pikinini husat nau I stap long skul tude, em ol em edukesen jeneresen bilong now, husat I kisim save long fri edukesen.
Mista O’Neill I tok olgeta wanwan pikinini long kantri I gat rait long kisim skul. Maski ol I gat mani, o ol I nogat. Gavman bai stap long baim skul fi bilong ol.
4. SENISIM OL TRABEL MANMERI
I at moa long 5,000 kalabusmanmeri I stap insait long olgeta ol haus kalabus long kantri.
Dispela namba mak, em I 50 pesen, o hap moa, long mak we ol haus kalabus yet, I ken lukautim.
Tasol olgeta haus kalabus I laikim bai wanwan kalabusman I ken senisim pasin bilong en, inap em I go aut olsem nupela man o meri.
Long strongim dispela, em I kamapim riabilitesen program bilong ol kalabus.
Na nau, dispela program, I wok long karim kaikai.
NA LONG SPOTS NIUS TUDE:
5. PNG BAI HALIVIM TONGA WOK REDI
Wanpela spots delegesen o lain wokmanmeri, nau tasol I pinisim raun i go long Tonga, long luksave long wanem hap PNG I ken givim halivim long Tonga, bai ol I ken redi gut long lukautim 2019 Pacific Gems.
Minista bilong Spots, Justin Tkatchenko, I tokim ol lida na pipel bilong Tonga, olsem PNG I stap redi tasol long givim halivim long ol.
6. OL PNG LIG PILAIA MEKIM NEM
Planti ol strongpela ragbi lig pilaia bilong PNG, nau I wok long pulim strongpela luksave long ol arapela kantri.
Tupela nupela nem em Kato Ottio, husat I bin pilai long SP PNG Hunters, na nau I kisim luksave long stap insait long tip bilong Canberra Raiders, I go long Auckland Nines.
Narapela pilaia em Rod Griffin, em bipo Kumul pilaia husat nau I kisim luksave long pilai wantaim ol Wests Tigers.
https://youtube.com/watch?v=R4IuXZToMgI%3Ffeature%3Doembed%26wmode%3Dopaque%26showinfo%3D0%26showsearch%3D0%26rel%3D0
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn zho_Hans